**ZMLUVA**

**O POSKYTOVANÍ SERVISNÝCH SLUŽIEB**

*uzatvorená podľa § 269 ods. 2* *zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. I**

**Zmluvné strany**

**Objednávateľ: Fakultná nemocnica s poliklinikou F.D. Roosevelta Banská Bystrica**

Sídlo: Nám. L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA, riaditeľka

IČO: 00 165 549

DIČ: 202 1095 670

IČ DPH: SK 202 1095 670

Bank. spojenie: Štátna pokladnica

IBAN: SK35 8180 0000 0070 0027 8282

zriadená: Zriaďovacou listinou Ministerstva zdravotníctva SR č. 1842/90-A/II-1 z 18.12.1990 v znení neskorších zmien

(ďalej len ako „**objednávateľ**“)

a

**Dodávateľ:**

Sídlo:

Štatutárny orgán :

IČO:

DIČ:

IČ DPH:

Bank. spojenie:

IBAN:

Zapísaný v:

(ďalej len ako „**dodávateľ**“)

(objednávateľ a dodávateľ ďalej spoločne aj „**zmluvné strany**“)

**Čl. II**

**Úvodné ustanovenia**

1. Táto Zmluva o poskytovaní servisných služieb: **„Servisná podpora PACS vrátane aktualizácie softvéru a archivácie dát, ktoré boli zhromaždené počas existencie súčasného systému a rozšírenie licencie na počet ročných vyšetrení“**  (ďalej len „zmluva“) sa uzatvára ako výsledok verejného obstarávania v súlade so ZoVO. Objednávateľ na obstaranie predmetu tejto zmluvy použil postup verejného obstarávania – super reverzná verejná súťaž podľa § 66 ods. 7 písm. b) ZoVO.
2. Dodávateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

**Čl. III**

**Predmet a účel zmluvy**

1. Na základe tejto zmluvy a podľa podmienok v nej dojednaných sa dodávateľ zaväzuje vykonať pre objednávateľa služby: **Servisná podpora Philips VUE PACS 12.2.8, vrátane aktualizácie softvéru a archivácie dát, ktoré boli zhromaždené počas existencie súčasného systému a rozšírenie licencie na 125 000 vyšetrení ročne,** vrátane zabezpečenia funkčnosti, spoľahlivosti a dostupnosti systému podľa špecifikácie Prílohy č. 3 k tejto zmluve (ďalej len „predmet zákazky“ alebo „servis“).
2. Objednávateľ sa zaväzuje riadne vykonané služby prevziať a zaplatiť za ne dohodnutú odplatu.

**Čl. IV**

**Špecifikácia predmetu zákazky**

1. Na základe tejto zmluvy sa dodávateľ zaväzuje dodať predmet zákazky za podmienok stanovených,
2. touto zmluvou
3. všeobecne záväznými právnymi predpismi, a technickými normami,
4. v opise a špecifikácii predmetu zmluvy, ktorý tvorí Prílohu č.3 tejto zmluvy,
5. cenovou ponukou, ktorá tvorí Prílohu č. 2 tejto zmluvy,
6. požiadavkami objednávateľa písomne zadanými dodávateľovi, ktoré sa neodchyľujú od podmienok stanovených v tejto zmluve.
7. Miesto dodania služieb: Fakultná nemocnica s poliklinikou F.D. Roosevelta Banská Bystrica, Nám. L. Svobodu 1, 975 17 Banská Bystrica, Oddelenie OIT, monoblok B1, 8. poschodie.

**Čl. V**

**Spôsob plnenia**

1. Dodávateľ sa zaväzuje vykonávať servis v súlade s požiadavkami objednávateľa uvedenými v tejto zmluve, ako aj minimálnymi technickými a inými špecifikáciami a požiadavkami v rozsahu uvedenom v opise predmetu zákazky v Prílohe č. 3, ktorá je neoddeliteľnou súčasťou tejto zmluvy, v súlade s požiadavkami stanovenými v právnych predpisoch EÚ, SR a normami STN a EN a podľa pokynov objednávateľa.
2. Dodávateľ sa zaväzuje rozšíriť licenciu na počet vyšetrení ročne podľa špecifikácie v prílohe č. 3 tejto zmluvy a poskytovať servis s odbornou starostlivosťou, so znalosťami a spôsobilosťou, ktoré je možné v danej oblasti predpokladať, najmä v súlade so zákonom č. 95/2019 Z.z. o informačných technológiách vo verejnej správe a o zmene a doplnení niektorých zákonov, v súlade s predpisom č. 78/2020 Z.z. Vyhláška Úradu podpredsedu vlády SR pre investície a informatizáciu o štandardoch pre informačné technológie verejnej správy a ďalšími platnými právnymi predpismi Slovenskej republiky a súčasne sa zaväzuje dodržiavať povinnosti vyplývajúce mu zo zákona č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov.
3. V prípade ak dodávateľ poverí plnením predmetu tejto zmluvy subdodávateľov alebo tretie osoby zodpovedá za to, že títo budú počas celej doby platnosti tejto zmluvy mať adekvátne znalosti a odbornú spôsobilosť a potrebné oprávnenia na poskytovanie činnosti.
4. Dodávateľ sa zaväzuje pri plnení tejto zmluvy dodržiavať vnútorné predpisy objednávateľa, na ktoré ho objednávateľ upozorní, najmä bezpečnostnú politiku.
5. Dodávateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia zmluvy dodržiavanie povinností riadiť sa vnútornými predpismi objednávateľa, najmä bezpečnostnou politikou.
6. Dodávateľ sa zaväzuje, v prípade ak je to možné, minimalizovať pri poskytovaní servisu také systémové prvky, resp. zabezpečovacie prostriedky, ktoré by v budúcnosti mohli viesť pri používaní systému, jeho údržbe alebo pri servisnej podpore a pod. k obmedzeniu konkurenčného prostredia.
7. Dodávateľ sa zaväzuje poskytnúť objednávateľovi úplnú súčinnosť pri prechode na nového dodávateľa, ak to bude potrebné, najmä v oblasti architektúry a integrácie informačných systémov podľa § 15 ods. 2 písm. d) bodu 3. zákona č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov.

**Čl. VI**

**Vykonávanie servisu**

1. Dodávateľ je povinný poskytnúť objednávateľovi komplexnú servisnú podporu na predmet zákazky stanovenou tuto zmluvou a v rozsahu servisnej podpory, ktorá je pre daný typ systému obvyklá, a to vrátane aktualizácií, upgradu, konzultácií odstraňovania a riešenia chýb, havarijných stavov, porúch a incidentov tak, aby bol zabezpečený spoľahlivý chod systémov.
2. Za poruchy, havárie chyby a incidenty sa rozumejú najmä také skutočnosti, ktoré znemožňujú, obmedzujú, komplikujú a/alebo iným spôsobom negatívne ovplyvňujú prevádzku systému úplná nefunkčnosť systému a/alebo strata ľubovoľnej funkcionality uvedenej v Špecifikácia predmetu podľa prílohy č. 3 tejto zmluvy.
3. Dodávateľ sa zaväzuje poskytovať objednávateľovi servisnú podporu po dobu 60 (šesťdesiat) mesiacov odo dňa nadobudnutia účinnosti tejto zmluvy .
4. V rámci servisnej podpory dodávateľ garantuje najmä:
5. pravidelnú údržbu a kontrolu zariadení a systémov dodaných v rámci tejto zmluvy,
6. riešenie a odstránenie chýb, porúch a havarijných stavov, incidentov,
7. servis a podporu programového vybavenia,
8. aktualizáciu a modernizáciu predmetu zákazky a jeho udržiavanie v súlade s právnymi predpismi, vyhláškami, nariadeniami alebo príkazmi zo strany MZ SR,
9. aktualizácie zahrňujúce dodávku nových verzií programov, ktorých potreba vznikne na základe legislatívnych zmien právnych predpisov, vvhlášok, nariadení alebo príkazov zo strany MZ SR,
10. patchovanie a upgrade aplikácií na základe odporúčaní výrobcu, vrátane uvoľnenia všetkých verzií systému, ktoré výrobca uvoľní do používania počas trvania servisnej podpory,
11. aktualizáciu, resp. dodávku nových verzií programov, ktorých potreba vznikne, bez splnenia ktorých by nebolo možné alebo len v obmedzenom režime užívanie systému, ku každej aktualizovanej aj dielčej verzii programového vybavenia (update) dodá aj dokumentáciu, ktorá obsahuje technický aj užívateľský popis zmien,
12. v prípade prechodu na vyššiu verziu programového vybavenia (upgrade) obdrží objednávateľ úplnú dokumentáciu programového vybavenia tvoriaceho novú verziu. Ak bola užívateľská dokumentácia prepracovaná, je objednávateľovi odovzdaná aktualizácia príslušných príručiek,
13. služby technickej a systémovej integrácie,
14. konzultácie a poskytovanie podpory k prevádzkovým programom,
15. poskytovanie ďalších služieb a tovarov, ktoré súvisia s údržbou, rozvojom, rozšírením, prevádzkou predmetu zákazky alebo ďalším spracovaním dát predmetu zákazky sa uskutoční na základe písomnej objednávky objednávateľa,
16. vytvorenie backup a restore plánov a ich pravidelná kontrola a testy,
17. kontrola zálohovania (nie len plán ako je vyššie, ale skutočná kontrola a test zálohy – možnosť obnovenia zo zálohy),
18. test obnovy a vysokej dostupnosti vybraných systémov,
19. návrhy na optimalizáciu prevádzky s dôrazom na jej zlepšenie a rozvoj,
20. riešenie integračných otázok s inými pripojenými systémami,
21. zmeny administrátorských nastavení systému ( ako je pripájanie nových modalít, ich zariadenie do worklist, zmeny v zálohovacích plánoch – režim online/offline)
22. Dodávateľ sa zaväzuje v rámci servisnej podpory minimálne 1-krát ročne:
23. vykonávať softwarovú aktualizáciu a modernizáciu dodaného softwaru,
24. vykonávať kontrolu funkčnosti, zabezpečenia a optimalizácie informačného systému a vyhotoviť o tom správu pre objednávateľa.
25. Dodávateľ zaisťuje službu HotLine pre používateľov, ktorá slúži k hláseniu a evidencii porúch, havárií, chýb, incidentov a konzultácií, ako aj dokumentovaniu ich priebehu a riešenia. Objednávateľ má prístup k tejto službe a prostredníctvom nej eviduje svoje hlásenia. Táto služba je k dispozícií nepretržite. Dodávateľ je povinný pre objednávateľa zabezpečiť a umožniť zadanie reklamácie riešenia požiadavky riešenej cez službu HotLine.
26. Dodávateľ bude riešiť poruchy, havárie, chyby a incidenty v rámci servisnej podpory prednostne formou vzdialeného prístupu, zásahom na mieste alebo zaslaním oprávneného programu, súboru a pod.
27. Dodávateľ sa zaväzuje poruchu, ktorá bráni používaniu systému, odstrániť v čo najkratšej možnej lehote, zahájenie odstránenia poruchy je od nahlásenia je nasledovné:
28. Kategória 1: kritické a akútne prevádzkové poruchy znemožňujúce alebo významne obmedzujúce používanie informačného systému, ktoré ovplyvňujú celú prevádzku a systémy objednávateľa. Neexistuje postup pre náhradné riešenie problému použitím bežne dostupných postupov v kompetencii správcu používateľa.

* doba odozvy do 4. hodín,
* začiatok riešenia poruchy (nástup na riešenie) do 6 hodín,
* garantovaná doba opravy do 24 hodín.

1. Kategória 2: prevádzkové poruchy, ktoré komplikujú postupy pri práci v rámci informačného systému avšak nie sú kritické, významné alebo akútne, t.j. prejavujú sa v nezhode ovládania či výstupov so správaním popísaným v dokumentácii / helpe, alebo nie sú uvedené v predchádzajúcej kategórii:
   * doba odozvy do 8. hodín
   * začiatok riešenia poruchy (nástup na riešenie) do 12 hodín.
   * garantovaná doba opravy do 36 hodín.
2. Kategória 3: požiadavka o informáciu.

* doba odozvy do 24. hodín,
* začiatok riešenia poruchy (nástup na riešenie) do 24 hodín,
* garantovaná doba opravy do 36 hodín.

1. V odôvodnených prípadoch môžu byť s písomným súhlasom objednávateľa zaslaným mailom lehoty uvedené v predchádzajúcom bode primerane predĺžené.
2. Dodávateľ je povinný poruchu odstrániť v čo najkratšom čase od nástupu na servis na mieste, za predpokladu funkčnej príslušnej IT infraštruktúry, ktorá má bezprostredný dopad na funkčnosť systému.
3. Objednávateľ zaistí všestrannú súčinnosť a dostupnosť systému pre diaľkový servis porúch, podľa možností objednávateľa aj v mimopracovných hodinách. Objednávateľ zaistí fyzickú súčinnosť a fyzickú dostupnosť systému pre servis porúch v sídle objednávateľa i v mimopracovných hodinách. Objednávateľ zaistí pre PACS server podsystém pre trvalé sledovanie a diaľkový prístup a pripojenie na internet.
4. Pri servise systému prostredníctvom diaľkového prístupu je dodávateľ povinný dodržiavať všetky objednávateľom a právnymi predpismi stanovené bezpečnostné zásady. Ak dodávateľ spôsobí objednávateľovi hrubým porušením tejto povinnosti škodu, je povinný ju bez zbytočného omeškania napraviť.
5. Dodávateľ sa zaväzuje vykonávať servis systému po predchádzajúcej dohode s kontaktnou osobou objednávateľa a to tak, aby v čo najmenšej miere obmedzil prevádzku pracoviska.
6. Po ukončení servisného zásahu vypíše dodávateľ protokol, v ktorom špecifikuje príčinu poruchy a navrhne objednávateľovi technické a organizačné opatrenia ak sú nevyhnutné na predchádzanie ďalších porúch.
7. Dodávateľ sa zaväzuje, že v rámci režimu servisnej podpory bude zabezpečovať aj nasledujúce služby:
8. Periodicky vykonávané profylaktické činnosti, a to predovšetkým:

* kontrola konzistencie databáz cez vzdialený prístup 1-krát za týždeň,
* analýza log-súborov Philips VUE PCS 12.2.8 cez vzdialený prístup a oznámenie zistených skutočností objednávateľovi 1-krát za 2 týždne.

1. Mimoriadne činnosti, predovšetkým:

* osobné konzultácie užívateľských problémov,
* odstránenie poruchy funkčnosti programového vybavenia (vrátane podsystémov),
* obnovenie funkčnosti a využiteľnosti databáz programového vybavenia,
* kontrolné výpisy nastavenia užívateľských parametrov na vyžiadanie objednávateľa.

1. Dodávateľ sa zaväzuje poskytnúť plnenia integračných služieb nasledovne:
2. Priebežne poskytované služby a činnosti za poskytovanú podporu, a to predovšetkým:

* vypracovávanie návrhov na rozvoj, implementáciu nových modulov, funkčností alebo rozhraní informačného systému na požiadanie objednávateľa,
* optimalizácia technologických, systémových a komunikačných modulov informačného systému a externých subsystémov a modulov formou monitorovania a odporúčania na inováciu technológií modulov a rozhraní,
* riešenie problémov programového vybavenia, hlásených prostredníctvom služby HotLine,
* riešenie problémov integrácie súčastí informačného systému hlásených prostredníctvom služby HotLine,
* telefonické konzultácie k analýze a integrácii procesov v pracovných dňoch,
* telefonické konzultácie k systémovej integrácií programového vybavenia a ich obslužných programov,
* inovácia vyšších (novších) verzií systémového programového vybavenia a ich obslužných programov.

1. Periodicky vykonávané profylaktické činnosti, a to predovšetkým:

* kontrola a nastavenie systémových parametrov a konfigurácie systémového programového vybavenia 1-krát za 2 týždne,
* analýza log-súborov operačných systémov a databáz 1-krát za 2 týždne,
* informovanie objednávateľa v prípade zistenia chýb profylaktických činnostiach,

1. Mimoriadne činnosti, a to predovšetkým:

* osobné konzultácie užívateľských problémov,
* osobné konzultácie k procesnej analýze a integrácie procesov,
* osobné konzultácie k systémovej integrácii aplikačného a systémového programového vybavenia v pracovných dňoch,
* odstránenie poruchy funkčnosti systémového programového vybavenia alebo databáz (vrátane podsystémov).
* vytvorenie alebo aktualizácia dokumentácie pre oblasť systémovej integrácie a rozvoja s informačným systémom,
* návrhy integrácie riadenia procesov, ukazovateľov výkonnosti a kvality v synergii s informačným systémom.

**Čl. VII**

**Plnenie subdodávateľmi a zápis v registri partnerov verejného sektora**

1. Vzhľadom na rozsah plnenia tejto zmluvy je dodávateľ oprávnený plniť svoje záväzky aj prostredníctvom tretích osôb, subdodávateľov.
2. V prípade ak dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť objednávateľovi zoznam všetkých známych subdodávateľov, s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude uvedený v Prílohe č. 1 k tejto zmluve, ktorá bude jej neoddeliteľnou súčasťou.
3. Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
4. Pokiaľ dodávateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá objednávateľovi tak, akoby záväzok z tejto zmluvy plnil sám.
5. Dodávateľ zodpovedá za poučenie a oboznámenie tretích osôb, subdodávateľov so všetkými povinnosťami, ktoré mu ako dodávateľovi vyplývajú z tejto zmluvy.
6. Dodávateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
7. Dodávateľ je povinný písomne predložiť objednávateľovi na odsúhlasenie každého subdodávateľa.
8. Ak sa na dodávateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Dodávateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Čl. VIII**

**Cena a platobné podmienky**

1. Cena za služby poskytované podľa tejto zmluvy je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Cena je dojednaná ako paušálna mesačná úhrada a je konečná vrátane všetkých nákladov nevyhnutných na plnenie predmetu zákazky, ~~udelenie licencií,~~ cestovných nákladov, ubytovacích nákladov, nákladov na pripojenie a pod. okrem nákladov na licencie za rozšírenie počtu vyšetrení na 125 000 ročne.
3. Cena za predmet plnenia zmluvy je nasledovná:

8.3.1 Jednorázová odplata za rozšírenie licencií na 125 000 vyšetrení ročne je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).

* + 1. Paušálna mesačná úhrada za poskytovanie servisu je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).

1. Nárok na zaplatenie ceny za rozšírenie licencie vznika po dodaní licencií. Nárok na zaplatenie ceny za poskytovanie servisu vzniká vždy až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za poskytovanie servisu na mesačnej báze.
2. Zmluvné strany sa dohodli, že dodávateľ bude objednávateľovi doručovať faktúry elektronicky (ďalej len „elektronické faktúry“), a to vrátane opravných dokladov k faktúram (dobropisy, ťarchopisy, storná).
3. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených vo faktúrach vystavených a doručených na základe tejto zmluvy.
4. Žiadna zmluvná strana nie je oprávnená a nebude do už vystavenej a doručenej faktúry zasahovať, ani meniť jej obsah.
5. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť faktúr doručených elektronicky po celú dobu úschovy.
6. Dodávateľ bude vystavené faktúry zasielať na emailové adresy podľa prílohy č. 4 k tejto zmluve.
7. Faktúra sa bude považovať za doručenú druhej zmluvnej strane v okamihu zaslania emailovej správy.
8. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.

8.12 Dodávateľ predloží do 3. dňa nasledujúceho mesiaca objednávateľovi výkaz servisných prác za predchádzajúci mesiac a odsúhlasí si ho s objednávateľom. Objednávateľom odsúhlasený výkaz servisných prác podľa predchádzajúcej vety je podkladom pre vystavenie faktúry podľa bodu 8.13 tohto ustanovenia.

* 1. Dodávateľ doručí faktúru objednávateľovi spolu s prílohami najneskôr do 4 pracovných dní po dodaní služby, najneskôr však do 5. pracovného dňa mesiaca, nasledujúceho po mesiaci, za ktorý sa faktúra vystavuje. Uvedené neplatí pre faktúru vo vzťahu k jednorazovej odplate za rozšírenie licencií.
  2. Každá faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu v súlade s platnou legislatívou Slovenskej republiky. Okrem toho musí faktúra obsahovať aj odkaz na číslo tejto zmluvy a jej prílohou musí byť zoznam vykonaného servisu spolu resp. zoznam udelených licencií s popisom vykonaných činností, dátumom ich vykonania.
  3. Dôvodom na oprávnené vrátenie faktúry je skutočnosť, že faktúra má formálne, číselné alebo obsahové nedostatky. Na túto skutočnosť musí objednávateľ písomne upozorniť dodávateľa, a v takomto prípade nová lehota splatnosti, ktorá je 60 dní, začne plynúť odo dňa doručenia opravenej faktúry, resp. faktúry ktorá spĺňa náležitosti daňového doklad objednávateľovi.
  4. Lehota splatnosti faktúr je 60 dní odo dňa nasledujúceho po dni dodania plnenia podľa tejto zmluvy. Za deň dodania plnenia sa považuje posledný deň v kalendárnom mesiaci,za ktorý sa faktúra vystavuje, uvedené sa nevzťahuje na dodanie licencií. Platby budú realizované bezhotovostným platobným prevodom.
  5. Zmluvné strany sa dohodli, že faktúra sa považuje za zaplatenú okamihom odpísania fakturovanej čiastky z účtu objednávateľa v prospech účtu dodávateľa.

8.18 Objednávateľ preddavky z ceny za predmet zákazky neposkytuje.

**Čl. IX**

**Postúpenie a započítanie pohľadávok**

1. V zmysle Príkazu ministra zdravotníctva SR č. 10/2025 účinného odo dňa 01.06. 2025 sa zmluvné strany zaväzujú k plneniu nasledujúcich povinností:
2. Akékoľvek pohľadávky z tohto zmluvného vzťahu, ktoré eviduje dodávateľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 524 a nasl. zákona č. 40/1964 Zb. Občianskeho zákonníka v znení neskorších predpisov, pričom na platnosť predchádzajúceho písomného súhlasu objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore s predchádzajúcou vetou je podľa ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči dodávateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
3. Dodávateľ môže prijať vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov len na základe uzatvorenej písomnej dohody v súlade s § 91 ods. 3 zákona č. 578/2004 Z.z., inak je ručenie neplatné podľa § 39 zákona č. 40/1964 Zb. Občianskeho zákonníka v znení neskorších predpisov Zabezpečenie pohľadávok podľa predchádzajúcej vety je možné len po predchádzajúcom písomnom súhlase objednávateľa, na ktorý sa vyžaduje predchádzajúci písomný súhlas Ministerstva zdravotníctva SR. V prípade ak dodávateľ prijme vyhlásenie v rozpore s predchádzajúcou vetou, objednávateľ je oprávnený uplatniť si voči dodávateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
   1. Dodávateľ berie na vedomie, že jednostranné započítanie pohľadávok nie je možné. Započítanie pohľadávok obejdnávateľa je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Čl. X**

**Zodpovednosť za vady , reklamácia a záručné podmienky**

1. Dodávateľ sa zaväzuje poskytnúť objednávateľovi zmluvnú záruku na poskytované služby servisu, pre časti, pre ktoré je záruka vzhľadom na osobitnosti predmetu zákazky, resp. systému, obvyklé, minimálne v trvaní ............. mesiacov. Zmluvná záruka začína plynúť v takom prípade momentom vykonania servisu.
2. Súčasťou záruky je oprava akýchkoľvek zistených chýb a nesprávnych funkcií systému zistených objednávateľom v záručnej dobe, a to aj ak sa nejedná o aktualizovanú verziu.
3. Počas trvania zmluvnej záruky dodávateľ zodpovedá za obvyklé vlastnosti predmetu zákazky.
4. Dodávateľ zodpovedá za vady, za ktoré sa podľa tejto zmluvy považujú najmä vykonanie servisu v rozpore s touto zmluvou a špecifikáciami, nedostatky alebo odchýlky v kvalitatívnych, technologických a technických parametroch, nedostatok iných parametrov požadovaných objednávateľom, akékoľvek chyby a nesprávne funkcie systému a také vady, ktoré bránia v obvyklom užívaní systému. Dodávateľ zodpovedá v rovnakom rozsahu aj za vady systému, ktoré vznikli na základe vykonaných servisných zásahov.
5. Dodávateľ nezodpovedá za vady systému spôsobené použitím nevhodných podkladov a vecí poskytnutých objednávateľom, pri ktorých nemohol ani pri vynaložení odbornej starostlivosti zistiť ich nevhodnosť, alebo ak na ich nevhodnosť upozornil objednávateľa a ten na ich použití napriek tomu trval. Dodávateľ nezodpovedá ani za vady a poruchy spôsobené neodborným alebo násilným zachádzaním so systémom, ani za vady spôsobené odcudzením súčastí systému alebo vyššou mocou. Dodávateľ nenesie zodpovednosť za akúkoľvek dodávateľom neautorizovanú zmenu systému vykonanú objednávateľom.
6. Zmluvné strany sa dohodli, že v prípade zistenia odstrániteľných vád systému alebo jeho nedostatkov, spôsobených dodávateľom, počas trvania zmluvnej záruky, je dodávateľ povinný odstrániť zistené vady bezodkladne po ich oznámení objednávateľom, a to na vlastné náklady. Termín odstránenia vád si zmluvné strany dohodnú a potvrdia písomne alebo emailom. O odstránení vád bude spísaný Protokol o odstránení vád, podpísaný oboma zmluvnými stranami. Odstránenie takýchto vád sa nepovažuje za poskytnutie servisnej podpory.
7. V prípade ak dodávateľ neodstráni vady systému v stanovenej lehote, objednávateľ má právo odstrániť vady sám alebo prostredníctvom tretej osoby, a to na náklady dodávateľa.
8. V prípade zistenia neodstrániteľných vád alebo nedostatkov systému počas trvania zmluvnej záruky, je dodávateľ povinný zabezpečiť bezodkladne primeranú náhradu tak, aby mohol objednávateľ systém nerušene a bez obmedzení užívať na účely a v rozsahu podľa tejto zmluvy.
9. V prípade ak si odstránenie vád, za ktoré zodpovedá dodávateľ, vyžaduje udelenie novej licencie v súlade so zákonom 185/2015 Z.z. autorský zákon, je dodávateľ povinný túto licenciu v plnom rozsahu a bezodplatne objednávateľovi udeliť. V tomto prípade platia obdobne ustanovenia tejto zmluvy uvedené v čl. XII Autorské práva a udelenie licencie.
10. Zmluvné strany sa dohodli, že v prípade zistenia vád, za ktoré dodávateľ nezodpovedá, predloží tento na požiadanie objednávateľovi cenovú ponuku na odstránenie vád, a v prípade ak sa objednávateľ rozhodne vady odstrániť prostredníctvom dodávateľa, dodávateľ sa zaväzuje odstrániť ich na náklady objednávateľa.
11. Uplatnením nárokov z vád sa dodávateľ nezbavuje povinnosti nahradiť objednávateľovi škodu, ktorá mu vznikla a povinnosti zaplatiť zmluvnú pokutu.

**Čl. XI**

**Sankcie a zmluvné pokuty**

1. V prípade ak je objednávateľ v omeškaní s dohodnutým termínom platieb, dodávateľ je oprávnený uplatniť si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
2. V prípade ak je dodávateľ v omeškaní s poskytnutím servisu alebo s odstránením vád podľa tejto zmluvy o viac ako 1 deň, objednávateľ je oprávnený uplatniť si zmluvnú pokutu vo výške 0,5% z ceny mesačnej podpory za každý aj začatý deň omeškania, najmenej však vo výške 300,- Eur za každé jednotlivé porušenie, čím nie je dotknutý nárok objednávateľa na náhradu škody.
3. V prípade ak je dodávateľ v omeškaní s poskytnutím servisu alebo s odstránením vád podľa tejto zmluvy o viac ako 5 dní, objednávateľ je oprávnený uplatniť si zmluvnú pokutu vo výške 0,5% z ceny mesačnej podpory za každý aj začatý deň omeškania, najmenej však vo výške 500,- Eur za každé jednotlivé porušenie, čím nie je dotknutý nárok objednávateľa na náhradu škody.
4. V prípade ak dodávateľ nevykoná dohodnuté rozšírenie počtu vyšetrení v rozsahu podľa tejto zmluvy a v dohodnutom termíne mezi dodávateľom a objednávateľom, je objednávateľ oprávnený uplatniť voči dodávateľovi zmluvnú pokutu vo výške 0,5% z ceny mesačnej podpory za každý aj začatý deň omeškania, namenej však vo výške 1.000,- Eur za každý jednotlivý deň omeškania, čím nie je dotknutý nárok objednávateľa na náhradu škody.
5. V prípade ak dodávateľ neposkytne v primeranom čase súčinnosť pri prechode na nového dodávateľa, a/alebo odmietne poskytnúť súčinnosť, podľa čl. V bodu 5. 7 tejto zmluvy, je objednávateľ oprávnený uplatniť si sankciu vo výške 10.000,- Eur; čím nie je dotknutý nárok objednávateľa na náhradu škody.
6. V prípade ak dodávateľ neoznámi zmenu subdodávateľa alebo neuvedie všetkých subdodávateľov, ktorí sa podieľajú alebo budú podieľať na plnení predmetu tejto zmluvy, objednávateľ je oprávnený uplatniť si zmluvnú sankciu vo výške 500,- Eur za každé jednotlivé porušenie, čím nie je dotknutý nárok objednávateľa na náhradu škody.
7. Akékoľvek sankcie podľa tohto článku zmluvy, ktoré si uplatní jedna zo zmluvných strán, je druhá zmluvná strana povinná uhradiť do 30 dní odo dňa doručenia výzvy na úhradu.
8. Dodávateľ zodpovedá za všetky škody, ktoré svojim úmyselným alebo nedbanlivostným konaním spôsobí objednávateľovi.

**Čl. XII**

**Autorské práva a udelenie licencie**

1. Dodávateľ v súlade so zákonom č. 185/2015 Z.z. Autorský zákon v znení neskorších zmien a doplnení udeľuje objednávateľovi nevýhradnú, vecne, časovo, územne a iným rozsahom neobmedzenú licenciu v prípadoch plnenia tejto zmluvy, ktoré to vyžadujú pričom súčasťou plnenia tejto zmluvy je aj udelenie všetkých licencií (prípadne sublicencií), ktoré sú nevyhnutné na využívanie systému VUE PACS 12.2.8, vrátane rozšírenia počtu vyšetrení a nevyhnutnej aktualizácie softvéru, archivácie dát, s ním súvisiacich súčasti, subsystémov a programového vybavenia, nevyhnutných k užívaniu predmetu zákazky, na základe ktorých je objednávateľ oprávnený dielo používať pre potreby vlastnej činnosti, ktorou je prevádzkovanie zdravotníckeho zariadenia a to na neobmedzenom počte jeho zariadení.
2. Zmluvné strany sa dohodli, že odplata za udelenie licencií nevyhnutných pre riadne užívanie systému je zahrnutá v celkovej cene za plnenie podľa tejto zmluvy.
3. Dodávateľ vyhlasuje, že je nositeľom všetkých autorských práv, resp. má všetky potrebné oprávnenia na poskytovanie servisu k predmetnému systému a na udelenie licencie (prípadne sublicencie) objednávateľovi podľa tohto článku zmluvy, nezaťažené akýmikoľvek právami tretích osôb. V prípade, pokiaľ by sa na plnení predmetu tejto zmluvy podieľali autorsky aj iné osoby ako dodávateľ, ten je povinný zabezpečiť si oprávnenie nakladať so systémom a oprávnenie poskytovať licenciu na jeho použitie v takom rozsahu, v akom tak robí touto zmluvou a počas celej doby jej trvania.
4. V prípade, ak sa po uzatvorení tejto zmluvy preukáže neoprávnené alebo nedostatočné/neúplné poskytnutie licenčných/sublicenčných práv objednávateľovi, dodávateľ sa zaväzuje bez zbytočného odkladu zabezpečiť objednávateľovi bezodplatné udelenie licencie (súhlasu, sublicencie) k systému v plnom rozsahu tak, aby používaním autorských diel objednávateľom na základe takéhoto súhlasu nedochádzalo k akýmkoľvek zásahom do práv duševného vlastníctva tretích osôb.
5. Dodávateľ sa zaväzuje, že ak v budúcnosti vznikne potreba udeliť objednávateľovi licenciu na systém z dôvodu jeho aktualizácie alebo údržby systému a pod., alebo v dôsledku iných úkonov vykonaných na systéme, zabezpečí pre objednávateľa tieto licencie bezodplatne.
6. Dodávateľ zodpovedá objednávateľovi za porušenie autorských práv a duševného vlastníctva pri používaní systému na účely a v rozsahu dohodnutom v tejto zmluve. Dodávateľ je povinný nahradiť objednávateľovi škodu a náklady, ktoré vzniknú ako dôsledok uplatňovania nárokov tretích strán k predmetu zákazky alebo jeho časti založených na autorských právach, právach duševného vlastníctva.
7. Dodávateľ sa zaväzuje k tomu, že zdrojový kód, ktorý by bol prípadne vytvorený počas plnenia tejto zmluvy pre potreby objednávateľa, bude otvorený v súlade s licenčnými podmienkami verejnej softvérovej licencie Európskej únie podľa osobitného predpisu, a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému verejnej správy.

**Čl. XIII**

**Mlčanlivosť a ochrana osobných údajov**

1. Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.
2. Akékoľvek údaje z informačných systémov, s ktorými sa dodávateľ oboznámil pri plnení tejto zmluvy, je oprávnený použiť len v súvislosti s plnením tejto zmluvy a po ukončení zmluvného vzťahu je povinný tieto bezodkladne vrátiť objednávateľovi alebo preukázateľne zlikvidovať.
3. O povinnosti zachovávať mlčanlivosť podľa tejto zmluvy, ako aj o povinnostiach v oblasti ochrany osobných údajov, je dodávateľ povinný informovať a poučiť aj svojich zamestnancov alebo tretie osoby, ktoré sa v jeho mene budú podieľať na plnení tejto zmluvy.

**Čl. XIV**

**Kybernetická bezpečnosť**

* 1. Dodávateľ vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a zaväzuje sa prijať primerané bezpečnostné opatrenia, ku ktorým ho objednávateľ zaviaže.
  2. Dodávateľ vyhlasuje, že sa oboznámil s politikou informačnej bezpečnosti, ktorá je prílohou č. 5 tejto Zmluvy súhlasí s ňou a zaväzuje sa ju dodržiavať v časti, v ktorej je služba dodávateľa pripojená k sieti základnej služby alebo informačnému aktívu (doméne) základnej služby.
  3. Dodávateľ berie na vedomie a súhlasí s tým, že bezpečnostná politika objednávateľa sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov objednávateľa a aktuálnym hrozbám týkajúcim sa objednávateľa, ktoré by mohli mať potenciálny nepriaznivý vplyv na základnú službu objednávateľa. Objednávateľ je povinný bezodkladne písomne alebo e-mailom oboznámiť dodávateľa s aktualizovanou Politikou informačnej bezpečnosti a upozorniť dodávateľa na zmeny v nej uvedené oproti predchádzajúcej verzii, pričom dodávateľ následne vyhodnotí dopad zmien na aktuálne prijaté opatrenia a informuje objednávateľa o postupe, ktorý je potrebné zrealizovať na strane dodávateľa pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti objednávateľa a jeho úspešnom zrealizovaní potvrdí dodávateľ ich akceptáciu e-mailom na e-mailovú adresu uvedenú v prílohe č. 4 k tejto zmluve.
  4. Dodávateľ sa zaväzuje chrániť všetky informácie poskytnuté objednávateľom, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí Dodávateľa.
  5. Dodávateľ je povinný prijať a dodržiavať bezpečnostné opatrenia v oblastiach podľa § 20 ods. 2 písm. b), d), j), l) m), n) zákona o kybernetickej bezpečnosti a v rozsahu podľa §14 ods.2 a § 14 ods. 3 vyhlášky NBÚ a v rozsahu špecifikovanom v politike informačnej bezpečnosti objednávateľa.
  6. Dodávateľ poskytne objednávateľovi zoznam pracovných rolí, ktoré majú prístup k informáciám alebo údajom objednávateľa ( v rozsahu meno, priezvisko, pracovná rola). Zoznam je prílohou č. 6 tejto zmluvy. Poskytovateľ je povinný oznámiť objednávateľovi každú zmenu v personálnom obsadení.
  7. Kontaktné osoby vo veciach kybernetickej bezpečnosti sú určené v Prílohe č. 4 k tejto zmluve.
  8. V prípade ak akékoľvek osoby majú prístup k informáciám a údajom objednávateľa sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
  9. Dodávateľ sa zaväzuje vykonať školenie vo vzťahu ku kybernetickej bezpečnosti a ustanoveniam tejto zmluvy pre tých zamestnancov, ktorí pristupujú k IT aktívam objednávateľa.
  10. Dodávateľ je povinný bezodkladne informovať objednávateľa o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto bode Zmluvy vyššie.
  11. Objednávateľ je oprávnený vykonať u dodávateľa audit zameraný na overenie plnenia povinností dodávateľa, najmä na overenie technického, technologického a personálneho vybavenia dodávateľa a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u dodávateľa pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti dodávateľa, ktoré dodávateľ využíva pri plnení svojich povinností v oblasti kybernetickej bezpečnosti v rozsahu predmetu zmluvy. Výdavky objednávateľa spojené s vykonaním auditu znáša objednávateľ. Náklady dodávateľa znáša dodávateľ a to v rozsahu jeden audit za kalendárny rok v rozsahu práce jeden človekodeň pre zamestnancov dodávateľa. V prípade, ak bude objednávateľ požadovať vykonanie auditu nad rámec tohto rozsahu alebo kontroly viac ako jeden krát do roka, objednávateľ sa zaväzuje znášať náklady s tým spojené. Objednávateľ je povinný oznámiť dodávateľovi najmenej 20 (slovom: dvadsať) pracovných dní vopred, že chce u dodávateľa vykonať audit, oznámiť rozsah auditu, spôsob jeho vykonania a zoznam členov auditného tímu.
  12. Oprávnené nedostatky alebo pochybenia zistené auditom je dodávateľ povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy objednávateľa na ich odstránenie.
  13. Dodávateľ je povinný pri audite aktívne spolupracovať s objednávateľom a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom objednávateľa vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
  14. Audítor, osoba poverená objednávateľom, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Objednávateľ a jeho poverení zamestnanci pri návšteve priestorov dodávateľa v rámci výkonu auditu musia dodržiavať pokyny dodávateľa týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie objednávateľ.
  15. Dodávateľ sa v súlade s § 9 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto zmluvy bezodkladne vrátiť, previesť všetky informácie, ku ktorým mal počas trvania zmluvného vzťahu prístup objednávateľovi alebo ich podľa jeho pokynov zničiť.
  16. Dodávateľ sa v súlade s § 9 ods. 2 písm. p) vyhlášky č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. objednávateľa; tento záväzok dodávateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Čl. XV**

**Trvanie a skončenie zmluvy**

* 1. Táto zmluva sa uzatvára na dobu určitú a to na **.......... mesiacov** odo dňa nadobudnutia účnnosti tejto zmluvy.
  2. Túto zmluvu je možné ukončiť na základe vzájomnej dohody oboch zmluvných strán ku dňu, ktorý si vzájomne dohodnú. V dohode si zmluvné strany vysporiadajú prípadné nároky vzniknuté z poskytnutých plnení.
  3. Zmluvné strany sú oprávnené túto zmluvu vypovedať v prípadoch ak zmluvná strana opakovane poruší povinnosť vyplývajúcu z tejto zmluvy a druhá strana na porušenie povinnosti písomne upozornila a táto napriek upozorneniu danú povinnosť znova poruší alebo v stanovenej nápravnej lehote danú povinnosť nesplní. Zo strany objednávateľa ide najmä o opakované omeškanie sa s úhradou faktúr o viac ako 30 dní a zo strany dodávateľa najmä o omeškanie sa s poskytovaním servisu, nezaškolenie správcu systému ani na základe opakovanej výzvy, omeškanie sa s odstránením porúch a chybových hlásení, nevykonanie potrebných aktualizácií, neoznámenie zmeny v osobe subdodávateľa alebo porušenie povinností na úseku kybernetickej bezpečnosti podľa čl. XIV tejto zmluvy a pod. Objednávateľ je opravnený túto zmluvu písomne vypovedať aj bez udania dôvodu.
  4. Výpovedná lehota sú 3 mesiace a začína plynúť prvým dňom mesiaca nasledujúceho po doručení výpovede druhej zmluvnej strane.

**Čl. XVI**

**Osobitné ustanovenia**

* 1. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v texte zmluvy výslovne upravené, majú prednosť požiadavky vyplývajúce z predzmluvných požiadaviek objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú z predzmluvných požiadaviek alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
  2. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené v zmysle príslušných právnych predpisov. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie a opravu zmluvných podmienok v súlade so zákonom o verejnom obstarávaní, tak aby bol zachovaný zmysel a účel neplatného ustanovenia. Uvedené doplnenie alebo opravu nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  3. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami zákona č. 513/1991 Zb. Obchodný zákonník v znení neskorších predpisov a všeobecne záväznými právnymi predpismi Slovenskej republiky.
  4. Zmluvné strany sú povinné vzájomne si oznamovať akékoľvek zmeny, ktoré môžu mať vplyv na plnenie tejto zmluvy.
  5. Na doručovanie všetkých písomností vyplývajúcich alebo súvisiacich s tou zmluvou sa použijú podporne ustanovenia § 105 a nasl. zákona č. 160/2015 Z.z. Civilný sporový poriadok v znení neskorších predpisov.
  6. V prípade ak sa v tejto zmluve uvádza elektronická komunikácia prostredníctvom emailu alebo telefonicky, zmluvné strany budú na tento účel využívať kontakty uvedené v Prílohe č. 4 k tejto zmluve. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou.

**Čl. XVII**

**Záverečné ustanovenia**

* 1. Túto zmluvu je možné meniť alebo dopĺňať len na zákade písomných dodatkov podpísaných oprávnenými zástupcami oboch zmluvných strán, a to len pri dodržaní ustanovení ZoVO.
  2. **Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.**
  3. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilný sporový poriadok v znení neskorších predpisov.
  4. Táto zmluva je vyhotovená v 3 rovnopisoch, s určením 2 vyhotovení pre objednávateľa a 1 vyhotovenie pre dodávateľa.
  5. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú
  6. Neoddeliteľnou súčasťou tejto zmluvy sú tieto Prílohy:

Príloha č. 1 Zoznam subdodávateľov;

**Príloha č. 2** Cenová ponuka;

**Príloha č. 3** Opis predmetu zákazky;

**Príloha č**. **4** Kontaktný zoznam

**Príloha č. 5** Politika informačnej bezpečnosti;

**Príloha č. 6** Zoznam rolí.

|  |
| --- |
| Objednávateľ Dodávateľ  V Banskej Bystrici, dňa ....................... V ............................., dňa.........  ......................................................... ..............................................  **Ing. Miriam Lapuníková, MBA**  riaditeľka  Fakultná nemocnica s poliklinikou  F. D. Roosevelta Banská Bystrica |
|  |